PLAT โควิด-19 ทำรายได้หาย ฉุดไตรมาส 3 พลิกขาดทุน 99.54 ลบ.
PLAT โควิด-19 ทำรายได้หาย ฉุดไตรมาส 3 พลิกขาดทุน 99.54 ลบ. จากปีก่อนกำไร 156.55 ลบ. ส่วน 9 เดือนพลิกขาดทุน 130.75 ลบ. จากปีก่อนกำไร 353.72 ลบ.
PLAT โควิด-19 ทำรายได้หาย ฉุดไตรมาส 3 พลิกขาดทุน 99.54 ลบ. จากปีก่อนกำไร 156.55 ลบ. ส่วน 9 เดือนพลิกขาดทุน 130.75 ลบ. จากปีก่อนกำไร 353.72 ลบ.
11 พ.ย. 2563

บริษัท เดอะ แพลทินัม กรุ๊ป จำกัด (มหาชน) หรือ PLAT รายงานผลการดำเนินงานไตรมาส 3/63 สิ้นสุดวันที่ 30 ก.ย.63 ดังนี้

ทั้งนี้ผลการดำเนินงานในไตรมาสดังกล่าวพลิกขาดทุน เนื่องจากบริษัทฯ มีรายได้รวมจากการดำเนินงานสำหรับงวดสามเดือน และงวดเก้าเดือนของปี 2563 จำนวน 156 ล้านบาท ลดลงจำนวน 449 ล้านบาท หรือลดลงร้อยละ 74และจำนวน 801 ล้านบาท ลดลงจำนวน 1,058 ล้านบาท หรือลดลงร้อยละ 57 เมื่อเปรียบเทียบกับงวดเดียวกันของปีก่อนตามลำดับ
โดยบริษัทฯ มีรายได้จากการให้เช่าและบริการสำหรับงวดสามเดือน และงวดเก้าเดือนของปี 2563 ลดลงจำนวน 287 ล้านบาท หรือลดลงร้อยละ 73และลดลงจำนวน 676 ล้านบาท หรือลดลงร้อยละ 54เมื่อเปรียบเทียบกับงวดเดียวกันของ ปีก่อนตามลำดับ สืบเนื่องจากสถานการณ์การแพร่ระบาดของโรคโควิด-19 ทำให้มีผู้เข้ามาใช้บริการภายในพื้นที่ ศูนย์การค้าลดลงอย่างมาก
รวมทั้งบริษัทฯ มีรายได้จากการประกอบกิจการโรงแรมสำหรับงวดสามเดือน และงวดเก้าเดือนของปี 2563 ลดลงจำนวน 108 ล้านบาท หรือลดลงร้อยละ 96 และลดลงจำนวน 252 ล้านบาท หรือลดลงร้อยละ 77เมื่อเปรียบเทียบกับงวด เดียวกันของปีก่อนตามลำดับ เนื่องจากการแพร่ระบาดของโรคโควิด-19 ส่งผลให้นักท่องเที่ยวชาวต่างชาติชะลอการเดิน ทางเข้ามาในประเทศไทย